วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
7 ต.ค. 2558

ภาครวมตลาดภาคเช้า
ดัชนี SET ช่วงเช้าปิดบวก 1,380.45 (+9.76 จุด,+0.71%) กรอบ 1373-1382 มูลค่าการซื้อขาย  20,937.66 ลบ.  เรียงลำดับมูลค่าการซื้อขาย ENERG ICT PROP CONMAT TRANS FOOD BANK COMM CONS PETRO ตามลำดับ
ตลาดภูมิภาคปรับตัวขึ้น [FBMKLCI +0.43%] [HSI +1.10% ][Nikkei 225 -0.17%][SSE  ปิดต่อเนื่องวันชาติ]  การเปิดเผยข้อมูลเศรษฐกิจสหรัฐที่ย่ำแย่ในช่วงที่ผ่านมา ซึ่งรวมถึงตัวเลขจ้างงานนอกภาคเกษตรเดือนก.ย.ที่เพิ่มขึ้นน้อยกว่าคาดการณ์ ทำให้มีมุมมองว่าเฟดจะเลื่อนการปรับขึ้นดอกเบี้ยออกไปเป็นปี 2559 จากเดิมที่คาดไว้ในการประชุมนโยบายเดือนธ.ค.ปีนี้ ผนวกกับกองทุนการเงินระหว่างประเทศ (IMF) ได้ประกาศปรับลดคาดการณ์การขยายตัวของเศรษฐกิจโลกในปีนี้สู่ 3.1% ซึ่งเป็นระดับต่ำสุดนับตั้งแต่เกิดวิกฤตการเงินในปี 2552 โดยลดลง 0.2% เมื่อเทียบกับการคาดการณ์ในเดือนก.ค.ที่ระดับ 3.3% และต่ำกว่าการขยายตัวในปีที่แล้วที่ 3.4%    
ธนาคารกลางญี่ปุ่น (BOJ) มีมติคงนโยบายการเงินแบบผ่อนคลายพิเศษในการประชุมวันนี้ และได้คงระดับการประเมินว่า “เศรษฐกิจฟื้นตัวปานกลาง” แม้แนวโน้มเศรษฐกิจและเงินเฟ้อยังคงซบเซาอยู่ก็ตาม โดย BOJ มีมติให้คงนโยบายการเพิ่มฐานเงินที่อัตราราว 80 ล้านล้านเยนต่อปี ผ่านทางการซื้อสินทรัพย์ขนานใหญ่
IMPACT(+) PTT PTTEP PTTGC SCC KBANK IVL DELTA TMB SCB PS IRPC BDMS TASCO TOP MINT CHG PTG    
IMPACT(-) ADVANC CPALL CPN BAY TRUE INTUCH CPF GLOW BTS DTAC MTLS BIGC TTW JAS GLOBAL 
 
แนวโน้มตลาด หุ้นที่น่าสนใจและข่าวภาคบ่าย
เน้นยืนเหนือ 1,380 เป็นสำคัญ
แนวโน้มภาคบ่ายเชิงเทคนิค: ดัชนีช่วงเช้าอยู่ในช่วงทดสอบแนวต้านสำคัญที่ 1,380 หากผ่านได้ จะมีแนวต้านถัดไปที่ 1,390 หากผ่านไม่ได้ มีโอกาสปรับตัวลดลงไปปิดแก๊ปที่ 1,372
MAJOR (ราคาปิดภาคเช้า 33.50)
แนะนำซื้อหากผ่าน 33.50 ราคาสามารถยืนเหนือ EMA 15 วันได้อย่างต่อเนื่อง พร้อมกับการทะยานขึ้นของ MACD หากยืน 33.50 ได้ จะมีแนวต้านถัดไปที่ 37.00
 
BDMS (ราคาปิดภาคเช้า 19.10)
แนะนำซื้อเก็งกำไร เกิดสัญญาณซื้อใน MACD พร้อมกับราคาสามารถกลับมายืนเหนือ EMA 15 วันได้อีกครั้ง เป็นสัญญาณดี ระยะสั้น มีโอกาสปรับตัวขึ้นต่อ ทดสอบ 20.00
 
ข่าวเช้านี้
– BOJ มีมติคงนโยบายการเงินในการประชุมวันนี้ พร้อมคงระดับการประเมินศก.
– PTT หุ้นในกลุ่ม ขยับขึ้นทั่วหน้า ขานรับราคาน้ำมันโลกพุ่งแรง 
– BMCL บวก 2.22% รับ Sentiment บวกจาก ครม.ปลดล็อคงานเดินรถสายสีน้ำเงิน
– TMI คาด Q4/58 ยอดขายรับไฮซีซั่น เชื่อทั้งปีโตเข้าเป้า 20% ลุ้นพลิกกำไร 
– SIRI คาดกำไรสุทธิปีนี้ใกล้เคียงปีก่อนที่ 3.39 พันลบ. รายได้ตามเป้า 3.5 หมื่นลบ.  
– รมว.เกษตรฯ เตรียมประชุมร่วมผู้ว่าฯทั่วประเทศขับเคลื่อน 8 มาตรการบรรเทาภัยแล้ง
– IVL ขายหุ้นกู้ 195 ล้านเหรียญสิงคโปร์ อายุ 10 ปี ดบ.3.73%  